Nova Lima

Nova Lima () – miestas pietryčių Brazilijoje, Minas Žeraise, 20 km į pietryčius nuo Belo Horizontės, šalia Veljaso upės. Savivaldybės centras. Apylinkėse kasamas auksas, geležies rūda.

Yra Švč. Pilaro Dievo Motinos bažnyčia, anglikonų bažnyčia, teatras.


 Savivaldybė 
Nova Limos savivaldybė užima 429,3 km², 2022 m. joje gyveno 111 697 gyventojai.Nova Lima: Municipality in Minas Gerais, citypopulation.de

 Istorija 
Gyvenvietė pradėjo kurtis 1834 m., apylinkėse britams atidarius Moro Veljo aukso kasyklą. Tai buvo viena giliausių kasyklų Amerikoje (iki 2590 m, veikė oro vėdinimo sistema), joje būdavo iškasama beveik pusė Brazilijos aukso.

Nova Lima savivaldybės centru tapo 1891 m., miestu – 1936 m.

 Šaltiniai 

Kategorija:Minas Žeraiso miestai